Številka: 478-310/2023/32 (164-08)

Datum: 22. 3. 2024

Republika Slovenija, Ministrstvo za notranje zadeve, Štefanova ulica 2, 1501 Ljubljana (v nadaljevanju: MNZ) skladno z 52. in 54. členom Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), 79/18 in 78/23 – ZORR, v nadaljevanju: ZSPDSLS-1) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO O SKLENITVI NEPOSREDNE POGODBE ZA PRODAJO DELA**

**STAVBE ID ZNAK 1772-1828-3 V LJUBLJANI, RUSJANOV TRG 4,**

**V DELEŽU DO 738/58799**

1. **Naziv in sedež upravljavca stvarnega premoženja:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Osnovni podatki:**

Postopek prodaje dela stavbe v deležu do 738/58799 se vodi na podlagi prve alineje 54. člena ZSPDSLS-1, po metodi neposredne pogodbe.

1. **Predmet prodaje:**

Del stavbe ID znak 1772-1828-3 v Ljubljani, Rusjanov trg 4 v Ljubljani, v deležu do 738/58799, ki v naravi predstavlja hišniško stanovanje v skupni izmeri 69,60 m2, s parcelo 1772 1734 (parc. št. 1734, k.o. 1772 Slape), ki v naravi predstavlja atrij v izmeri 48 m2, (v nadaljevanju: nepremičnina).

Republika Slovenije je solastnica nepremičnine v navedenem deležu, upravljavec Ministrstvo za notranje zadeve.

Solastniki so sprejeli odločitev o prodaji nepremičnine in imajo predkupno pravico na podlagi tretjega odstavka 66. člena Stvarnopravnega zakonika (Uradni list RS, št. 87/02, 91/13 in 23/20). V kolikor predkupno pravico uveljavlja več solastnikov, jo lahko uveljavljajo v sorazmerju z velikostjo svojih solastniških deležev.

Energetska izkaznica je izdelana in dostopna v registru nepremičnin GURS.

1. **Najnižja ponudbena cena:**

Najnižja ponudbena cena za solastniški delež nepremičnine znaša 3.489,24 EUR. V ceno ni vštet 2% davek na promet nepremičnin, ki ga plača kupec.

Vse stroške v zvezi s pogodbo: davek na promet nepremičnin, stroške notarske overitve ter stroške vpisa v zemljiško knjigo ter morebitne druge stroške, ki bi nastali v zvezi s prodajo, poravna kupec.

Cena in drugi elementi ponudbe, ponujeni na pogajanjih, so zavezujoči.

1. **Rok za prejem ponudbe:**

Rok za prejem ponudbe je **četrtek, 11. 4. 2024 do 15.00 ure**. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe.

1. **Oblika in pogoji za oddajo ponudbe:**

Ponudbena cena za nakup nepremičnine mora biti izražena v EUR.

Ponudniki ponudbi priložijo:

* izpolnjena in lastnoročno podpisana obrazca: Obrazec št. 1 in Obrazec št. 2, ki sta prilogi te objave,
* kopijo osebnega dokumenta (osebna izkaznica ali potni list: velja za fizične osebe in s.p.).

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA NAKUP SOLASTNIŠKEGA DELEŽA STANOVANJA V LJUBLJANI, RUSJANOV TRG 4«

Številka zadeve: 478-310/2023 (164-08)

Oznaka: "NE ODPIRAJ – PONUDBA!"

Na zadnji strani kuverte: ime in priimek /naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 8 (osem) dni po zaključenem zbiranju ponudb.

MNZ bo upošteval le ponudbe, ki bodo enake ali višje od ponudbene cene za nepremičnino, pripravljene v skladu z navodili iz te objave, bodo izpolnjevale vse zahtevane pogoje in v katerih bosta priložena v celoti izpolnjena Obrazec št. 1 in Obrazec št. 2. V nasprotnem primeru bo ponudba izločena.

1. **Sklenitev pogodbe:**

V kolikor bo v roku prispelo več pravilnih ponudb, se bodo z zainteresiranimi osebami opravila pogajanja o ceni in o morebitnih drugih pogojih pravnega posla.

Prodajna pogodba bo sklenjena s tistim ponudnikom (v nadaljevanju: kupec), ki izpolnjuje vse pogoje in bo ponudil najvišjo ceno za nepremičnino, pod pogojem, da solastniki ne bodo uveljavljali zakonite predkupne pravice.

Nepremičnina je naprodaj po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Kupec je dolžan v roku 15 dni po pozivu MNZ skleniti prodajno pogodbo.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje.

1. **Način in rok plačila kupnine:**

Kupec poravna kupnino na podlagi izstavljenega računa MNZ, in sicer najkasneje v roku 20 dni od izstavitve računa. Plačilo celotne kupnine v navedenem roku je bistvena sestavina pravnega posla.

1. **Informacije o prodaji:**

Mojca Pleško Grah, telefon številka 01 428 47 23, elektronski poštni naslov: [mojca.plesko-grah@gov.si](mailto:mojca.plesko-grah@gov.si).

Nika Lošić Ošlak

vršilka dolžnosti generalnega direktorja

Direktorata za logistiko